學霸港姐大展歌喉唱功大躍進 曾有魔音之稱直播「趕走」300人
前港姐冠軍馮盈盈(Crystal)去年年初重返母校香港大學進修食品產業管理市場及營銷學碩士,早前終於畢業,不少網民都大讚回歸校園的她形象大變,增添一份知性美。昨日(1日)適逢愚人節,馮盈盈上載了一段唱歌片,並寫道:「如果今天不是愚人節,我應該沒有勇氣公開…」片中馮盈盈大展歌喉,挑戰唱陳慧琳的經典歌曲《對你太在乎》,網民紛紛留言大讚唱功大躍進!
其實馮盈盈一向有「魔音」之稱,她曾在IG開Live獻唱F4的《流星雨》,一邊投入演唱一邊興奮高呼「仔仔真係好靚仔呀!」但在她高歌期間,觀看直播的人數由約700人下降至約400人,她即扮疑惑地笑問:「人數急速下降?做咩啫?你哋成日叫我唱歌,而家人數急速下降,咁我好難做㗎喎,畀面你哋㗎咋!啲人走得好快,我覺得畀你哋跣咗一鑊,好傷心。」而網民亦「曲到圓」地留言笑指:「樂壇欠你一個交代」,又大讚她「勇氣可嘉」!
不過馮盈盈就「愈挫愈勇」,去年在TVB音樂節目《J Music》與譚嘉儀合唱《陪著你走》,經過調教的她唱功明顯進步!今次馮盈盈再挑戰唱《對你太在乎》,網民都笑指她由魔音變五音齊全:「終於解除咗魔音嘅稱號喇、「好聽,下次再唱、「有很大進步,繼續努力、「其實喺唔好聽界別嚟講,你已經係好好聽嗰批,加油」!